CONVOCATORIA PARA A CONCESION DE PREMIOS DO XI CONCURSO DE MARCAPAXINAS DO CONCELLO DE LALIÍN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 27/02/2015)

O Concello de Lalín convoca o XI Concurso de Marcapáxinas do Concello de Lalín conforme ás seguintes Bases, aprobadas pola Xunta de Goberno Local en sesión celebrada o día 18 de febreiro de 2015. A presente convocatoria ten por obxecto a concesión de premios do XI Concurso de Marcapáxinas do Concello de Lalín, organizado pola Biblioteca Pública Municipal “Varela Jácome”, co tema “A LUZ E AS TECNOLOXÍAS”. O gasto destinado a premios é de 200 €, con cargo á aplicación presupostaria 334.481.00 do Presuposto municipal vixente. Esta convocatoria rexerase polas bases que están a disposición dos interesados no Concello de Lalín, na Biblioteca Pública Municipal Varela Jácome e na páxina web: www.lalin.org. A presente convocatoria ten por obxecto a concesión de premios polo deseño de marcapáxinas baixo o tema “A LUZ E AS TECONOLOXÍAS”, cunha dotación máxima de 200 €, con cargo á aplicación presupostaria 334.481.00 do Presuposto do Concello de Lalín para o 2015. Poderán ser beneficiarios dos premios as persoas físicas que cumpran os requisitos establecidos no artigo 13 da Lei 38/2003, do 17 de novembro, Xeral de Subvencións. Os interesados poder án participar nas seguintes categorías: Categoría A: ata 5 anos. Categoría B: de 6 a 8 anos. Categoría C: de 9 a 12 anos. Categoría D: de 13 a 17 anos. Categoría E: de 18 a 69 anos Categoría F: de 70 anos en adiante. Os traballos deberán ser remitidos ó Rexistro Xeral do Concello de Lalín (Praza de Galicia, nº 1, 36500 Lalín (Pontevedra)) dentro dun sobre pechado que conteña os datos persoais do autor ou, no seu caso, do seu representante legal (nome e apelidos, DNI, idade, enderezo e teléfono de contacto e categoría na cal se presentan). No sobre indicarase “XI CONCURSO DE MARCAPÁXINAS DO CONCELLO DE LALÍN”. Cada autor só poderá presentar un traballo. Tódolos traballos deberán ocupar unha soa cara e no reverso deberán levar impresos o nome do participante, a idade e un teléfono de contacto, debendo ter as seguintes medidas: 20 cm. x 5 cm. Os traballos que non cumpran todos estes requisitos serán automaticamente descualificados. O prazo de admisión dos traballos finalizará o 6 de abril de 2015. A concesión dos premios será notificada ós beneficiarios e publicada na páxina web do Concello de Lalín así coma no seu taboleiro de anuncios e nos medios de comunicación locais. Entenderase que o beneficiario acepta o premio se no prazo de 10 días, a contar dende o día seguinte ó da recepción da notificación, non se manifesta en sentido contrario. O xurado, composto por persoas vencelladas á Biblioteca e ao mundo da cultura local, elevará á Xunta de Goberno local a proposta de concesión de Premios, sendo éste o órgano competente para a súa concesión. A decisión do xurado darase a coñecer no mes de abril. Neste concurso establécense seis categorías de premios: Categoría A: diploma, lote de libros e 20 €. Categoría B: diploma, lote de libros e 20 €. Categoría C: diploma, lote de libros e 20 €. Categoría D: diploma, lote de libros e 40 €. Categoría E: diploma, lote de libros e 50 €. Categoría F: diploma, lote de libros e 50 €. Obterán os premios os traballos que maior puntuación obteñan tendo en conta os seguintes criterios nos que se baseará o xurado para propoñer a súa concesión: -Estética e calidade plástica: ata 4 puntos. -Orixinalidade da obra: ata 4 puntos. -Tratamento do tema: ata 2 puntos. A participación neste concurso supón a plena aceptación das presentes bases. As obras premiadas quedarán en poder da Biblioteca Pública Municipal de Lalín “Varela Jácome” e poderán ser editadas como marcapáxinas pola mesma, reservándose o dereito de exhibilas e publicalas, xunto co nome do autor. Os orixinais non premiados poderán ser retirados no prazo dun mes despois de que se faga pública a decisión do xurado. Os traballos que no se recollan neste prazo pasarán a ser propiedade da Biblioteca Pública Municipal “Varela Jácome”. A resolución de concesión dos premios esgota a vía administrativa e contra ela cabe interpoñer recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das Administracións Públicas e do procedemento administrativo común. Lalín, 18 de febreiro de 2015.—O Alcalde, D. José Crespo Iglesias.